
****

**ใบความรู้ที่ 15**

**เรื่อง การจัดการตาราง**

**รายวิชา** ง20293 การพัฒนาเว็บไซต์ด้วยโปรแกรมสำเร็จรูป ชั้นมัธยมศึกษาปีที่ 2

……………………………………………………………………………………………………………………………………………..

คำชี้แจง : ให้นักเรียนศึกษาข้อมูลความรู้จากใบความรู้ควบคู่กับข้อมูลบนบทเรียนบนเครือข่าย

เรื่อง การพัฒนาเว็บไซต์ด้วยโปรแกรม Dreamweaver (http://www.chauatwit.ac.th/kruchatchada)

**จุดประสงค์การเรียนรู้**


1. เข้าใจหลักการเกี่ยวกับการสร้างตาราง (K)
2. เข้าใจและสามารถอธิบายเกี่ยวกับเครื่องมือที่ใช้ตกแต่งตารางได้(K)

--------------------------------------------------------------------------------------------

**การสร้างตาราง**


การสร้างตารางในโปรแกรม Dreamweaver สามารถทำได้ง่าย ๆ มีขั้นตอนในการสร้างตารางอยู่ 3 วิธี คือ

วิธีที่ 1 เลือกเมนู Insert-->table



ภาพที่ 15.1 แสดงขั้นตอนการแทรกตาราง

วิธีที่ 2 เลือกเครื่องมือ http://www.chauatwit.ac.th/kruchatchada/pic/table/3.png(table) ที่แท็บ Common หรือ Layout)



ภาพที่ 15.2 แสดงขั้นตอนการแทรกตาราง (วิธีที่ 2)

วิธีที่ 3 กดคีย์ <Ctrl>+<Alt>+T ที่คีย์บอร์ด

โดยทั้ง 3 วิธีนี้จะแสดงหน้าต่าง Table สำหรับกำหนดรายละเอียดเกี่ยวกับตาราง ดังนี้

                   - Rows : จำนวนแถว

                   - Columns : จำนวนคอลัมน์

                   - Table width : ความกว้างของตาราง (หน่วยที่ใช้วัดเป็นเปอร์เซ็นต์หรือพิกเซล)

                   - Border thickness : ความหนาของเส้นขอบตาราง


                   - Cell padding : ระยะห่างระหว่างขอบเซลล์กับเนื้อหา


                   - Cell spacing : ระยะห่างระหว่างเซลล์ในตาราง

**การจัดการเนื้อหาในตาราง**

**การใส่ข้อความลงในตาราง**มีขั้นตอนดังนี้

1. คลิกตำแหน่งเซลล์ที่ต้องการใส่เนื้อหา  
2. พิมพ์เนื้อหาแล้วกดแป้นแท็บเพื่อพิมพ์เนื้อหาในเซลล์ถัดไป






ภาพที่ 15.3 แสดงขั้นตอนการใส่ข้อความลงในตาราง

**การใส่รูปภาพลงในตาราง**


การใส่รูปภาพลงในตารางมีขั้นตอนดังนี้

1. คลิกตำแหน่งเซลล์ที่ต้องการแทรกรูปภาพ  
2. คลิก Insert-->image




ภาพที่ 15.4 แสดงขั้นตอนการใส่รูปภาพลงในตาราง

3. เลือกตำแหน่งที่ต้องการ  
4. เลือกรูปภาพที่ต้องการ  
5. คลิกปุ่ม OK



ภาพที่ 15.5 แสดงขั้นตอนการใส่รูปภาพลงในตาราง




ภาพที่ 15.6 แสดงผลการใส่รูปภาพลงในตาราง

**การจัดการตาราง**

สามารถจัดการตารางจากพาแนล Properties ได้การจัดตำแหน่งของตาราง โดยจัดตำแหน่งของตารางให้ชิดซ้าย กึ่งกลาง หรือชิดขวามีขั้นตอนดังนี้

1. เลื่อนเมาส์ไปมุมบนซ้ายของตารางจนเมาส์เป็นสัญลักษณ์  แล้วคลิกเพื่อเลือกตาราง


2. ที่ พาเนล Properties คลิกเลือกตำแหน่งที่ต้องการ



ภาพที่ 15.7 แสดงขั้นตอนการจัดการตาราง

### **การกำหนดความหนาของขอบตาราง**มีขั้นตอนดังนี้

1. คลิกเมาส์เพื่อเลือกตาราง  
2. ที่ พาเนล Properties ในช่อง Border กำหนดความหนาที่ต้องการ




ภาพที่ 15.8 แสดงขั้นตอน**การกำหนดความหนาของขอบตาราง**

  การกำหนด**ระยะห่าง**ระหว่างขอบเซลล์กับเนื้อหา**(Cell Pad) และ ระยะห่างระหว่างเซลล์แต่ละเซลล์ (Cell Space) มีขั้นตอน**

1. คลิกเมาส์เพื่อเลือกตาราง

2. ที่ พาเนล Properties ในช่อง CellPad กำหนดระยะห่างระหว่างขอบเซลล์กับเนื้อหาและในช่อง CellSpace กำหนดระยะห่างระหว่างเซลล์แต่ละเซลล์ตามต้องการ




ภาพที่ 15.9 แสดงขั้นตอน**การ**กำหนด**ระยะห่าง**ระหว่างขอบเซลล์กับเนื้อหา**(Cell Pad) และ ระยะห่างระหว่างเซลล์แต่ละเซลล์ (Cell Space)**

**การกำหนดความกว้างของตาราง**

สามารถกำหนดความกว้างของตาราง ได้ทั้ง pixels หรือ percent โดยถ้าเลือกเป็น pixels ขนาดตารางจะคงที่ แต่ถ้าเลือก percent จะมี ความกว้างตามขนาดหน้าจอที่ใช้มีขั้นตอนดังนี้

1. คลิกเมาส์เพื่อเลือกตาราง

2. ที่ พาเนล Properties ในช่อง W กำหนดความกว้างตามต้องการ สามารถเลือกเป็น % หรือเป็น pixels ก็ได้




ภาพที่ 15.10 แสดงขั้นตอน**การกำหนดการกำหนดความกว้างของตาราง**

**การกำหนดความกว้างและความสูงให้พอดีกับข้อมูล**มีขั้นตอนดังนี้

1. คลิกเมาส์เพื่อเลือกตาราง

2. ที่ พาเนล Properties คลิกเลือก http://www.chauatwit.ac.th/kruchatchada/pic/table/17.png เพื่อกำหนดความกว้างให้พอดีกับข้อมูล หรือhttp://www.chauatwit.ac.th/kruchatchada/pic/table/18.png เพื่อกำหนดความสูงให้พอดีกับข้อมูล



ภาพที่ 15.11 แสดงขั้นตอน**การกำหนดการกำหนดความกว้างของตาราง**


**การจัดตำแหน่งเนื้อหาในตาราง**

สามารถจัดตำแหน่งของเนื้อหาในตารางให้อยู่ตำแหน่งแนวนอน หรือตำแหน่งแนวตั้งของเซลล์ได้ตามต้องการ

การจัดตำแหน่งเนื้อหาแนวนอนเพื่อให้ข้อความอยู่ในตำแหน่งกึ่งกลาง ชิดซ้าย ชิดขวา ภายในเซลตามต้องการ มีขั้นตอนดังนี้

1. คลิกเมาส์เพื่อเลือกตาราง

2. ที่ พาเนล Properties ที่ตำแหน่ง http://www.chauatwit.ac.th/kruchatchada/pic/table/20.png คลิกเลือกการจัดการตำแหน่งแนวนอนตามต้องการ




ภาพที่ 15.12 แสดงขั้นตอนการจัดตำแหน่งเนื้อหาในตารางในแนวนอน

**การจัดตำแหน่งเนื้อหาแนวตั้ง**เพื่อให้ข้อความอยู่ในตำแหน่ง บน ล่าง หรือกึ่งกลาง ตามต้องการ มีขั้นตอนดังนี้

1. คลิกเมาส์เพื่อเลือกตาราง

2. ที่ พาเนล Properties ที่ตำแหน่ง http://www.chauatwit.ac.th/kruchatchada/pic/table/22.png คลิกเลือกการจัดการตำแหน่งแนวตั้งตามต้องการ



ภาพที่ 15.13 แสดงขั้นตอนการจัดตำแหน่งเนื้อหาในตารางในแนวตั้ง